Tour se puntekampioen trap nie verder | Netwerk24
Tour se puntekampioen trap nie verder
11 Julie 2018 14:36
Australië se Michael Matthews het hom weens siekte voor die begin van die vyfde skof aan die Tour de France onttrek, sê sy Sunweb-fietsryspan se webwerf.
Matthews het in 2017 die puntekompetisie van dié fietstoer gewen.
Die 27-jarige Matthews het sy eerste Tour de France-skof in 2016 gewen en was verlede jaar ook baas in die Tour se 14de en 16de skofte.
Hy het in 2017 die Tour se groentrui syne gemaak nadat Peter Sagan gediskwalifiseer is en Mark Cavendish hom weens ’n besering (opgedoen in ’n botsing met Sagan) aan die Tour moes onttrek.
Sagan, wat vir die Bora-span ry, het die groentrui in die vorige vyf toere (2012 tot 2016) gewen en het dit gedra met die begin van die vyfde skof na Quimper. – AFP